**PRIOPĆENJE ZA JAVNOST**

**PO OSNOVU REDOVNOG GODIŠNJEG**

**REMONTA USPINJAČE**

**Uspinjača ide na redovni remont svake godine pa je Zagrebački holding, Podružnica ZET-a, zbog takvog remonta uspinjače zatražila od Gradskog ureda za prostorno uređenje potrebno rješenje o privremenoj obustavi prometa uspinjače za razdoblje od 13. do 27. travnja 2012.**

**Takav zahtjev uputili su za razdoblje od 10 dana, koliko je dosada uobičajeno trajao remont uspinjače.**

**Nadležni Gradski ured to je odobrio u roku od dva dana i 12. travnja izdao je potrebno rješenje za obustavu prometa zbog remonta.**

**Nažalost, remont nije dovršen do 27. travnja, odnosno u roku tih deset dana, pa su uslijedile pritužbe putnika Gradskom uredu i gradonačelniku, zbog čega je odmah održan hitan sastanak s nadležnim predstavnicima Zagrebačkog holdinga i ZET-a na kojemu sam informiran:**

**- da je inspektor željezničkog prometa zabranio prometovanje   
 uspinjače jer Zagrebački holding Trgovačkom sudu u   
 Zagrebu nije dostavio potrebnu dokumentaciju za   
 preregistraciju, te**

**- da je za dostavu te dokumentacije potrebna odluka skupštine   
 Zagrebačkog holdinga.**

**Zbog takvih okolnosti, s predstavnicima ZET-a i Holdinga, na inzistiranje Grada od 5. do 19. svibnja, dokada je najavljeno okončanje remonta, uspostavljena je autobusna linija s Katarininog trga do Tomićeve ulice, pri čemu je najvažnije da u razdoblju od 27. travnja do 5. svibnja, zbog takvih okolnosti, čak nije vozio ni autobus na čijoj liniji je Grad odmah inzistirao.**

**Obzirom na činjenicu da skupština Holdinga nije održala sjednicu jer se nije moglo sakupiti svih 11 članova Skupštine koji moraju donijeti jednoglasno odluku, Zagrebački holding i ZET 24. svibnja podnijeli su zahtjev nadležnom Gradskom uredu za produženje rješenja o privremenoj obustavi do 31. svibnja.**

**Zbog toga smo ponovno 25. svibnja održali sastanak s predstavnicima ZET-a, na kojemu je Grad obaviješten da skupština Zagrebačkog holdinga još uvijek nije zasjedala i donijela potrebne odluke za dostavu dokumentacije Trgovačkom sudu u Zagrebu.**

**Zbog svega ovoga, građani grada Zagreba moraju znati da na primjeru redovnoga godišnjega remonta uspinjače, organizacija skupštine Holdinga potvrđuje da nije moguće riješiti najbanalniji administrativni problem da se može dostaviti potrebna dokumentacija Trgovačkom sudu, i to zato što se:**

* **prvo, ne može okupiti svih 11 članova skupštine;**
* **drugo, kada se i okupe, zbog toga što su imenovani predstavnici pet političkih stranaka, odluke se ne mogu usuglasiti i donijeti.**

**Posljedica svega je primjer uspinjače, koja čak i onda kada je remont dovršen, zbog toga ne može voziti.**

**Građani grada Zagreba ovo moraju znati jer po tome moraju donijeti svoj sud kako se ovakve situacije u narednom razdoblju ne bi više nikada događale.**

**Gradonačelnik Grada Zagreba**